[bookmark: _Hlk154566662]Z A P I S N I K
s 42. sjednice Vijeća Mjesnog odbora „Kralj Petar Svačić“ održane u srijedu, 23. rujna 2024.
u 08,30 sati u prostorijama Mjesnog odbora „Kralj Petar Svačić“ u Preradovićevoj 29

Nazočni članovi Vijeća Mjesnog odbora: Martina Cajner Vela, Ana-Marija Huzjan, Taiba Redžepagić, Tamara Palijan
Predsjednica Vijeća Mjesnog odbora utvrđuje da je nazočne sve članice Vijeća te su stvoreni uvjeti za održavanje sjednice i pravovaljano odlučivanje.
Predsjednica Vijeća Mjesnog odbora predlaže usvajanje Zapisnika s prethodne 41. sjednice Vijeća i otvara raspravu o istome. Budući da nema primjedbi na Zapisnik, Vijeće Mjesnog odbora „Kralj Petar Svačić“ jednoglasno usvaja zapisnik s 41. sjednice Vijeća Mjesnog odbora „Kralj Petar Svačić“.
Predsjednica Vijeća Mjesnog odbora predložila je sljedeći 

DNEVNI  RED
1. [bookmark: _Hlk178761285]Plan potreba za aktivnostima, programima i projektima unapređenja kvalitete života građana za 2025., donošenje zaključka
1. [bookmark: _Hlk178761431]Inicijativa za postupkom izmjene područja i naziva mjesnih odbora, donošenje zaključka
1. Odluka o izmjeni Poslovnika o radu Vijeća Mjesnog odbora „Kralj Petar Svačić“, donošenje
1. [bookmark: _Hlk178761819]Odluka o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska, donošenje zaključka
1. [bookmark: _Hlk178761995]Pitanja, prijedlozi i obavijesti

Predloženi dnevni red jednoglasno je usvojen. 

Ad 1. Plan potreba za aktivnostima, programima i projektima unapređenja kvalitete života građana za 2025., donošenje zaključka
[bookmark: _Hlk178761575]Vijeće Mjesnog odbora „Kralj Petar Svačić“ nakon rasprave, jednoglasno donosi sljedeći 

[bookmark: _Hlk177638848]ZAKLJUČAK

o Planu potreba za aktivnostima, programima i projektima unapređenja kvalitete života građana 


1. Vijeće Mjesnog odbora „Kralj Petar Svačić“ donosi Plan potreba za aktivnostima, programima i projektima unapređenja kvalitete života građana.

2. Vijeće Mjesnog odbora „Kralj Petar Svačić“ predlaže da se iz Proračuna Grada Zagreba za 2025. osigura iznos od 3.000,00 EUR za provođenje Plana potreba za aktivnostima, programima i projektima unapređenja kvalitete života građana.

3. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje.


Ad 2. Inicijativa za postupkom izmjene područja i naziva mjesnih odbora, donošenje zaključka

Vijeće Mjesnog odbora „Kralj Petar Svačić“ nakon rasprave, jednoglasno donosi sljedeći 

[bookmark: _Hlk177639000]ZAKLJUČAK

[bookmark: _Hlk24016968]o inicijativi za postupkom izmjene područja i naziva Mjesnog odbora „Kralj Petar Svačić“


1. [bookmark: _Hlk178165395]Vijeće Mjesnog odbora „Kralj Petar Svačić“ u pogledu inicijative za spajanjem mjesnih odbora o kojoj smo obaviješteni dopisom (KLASA: 024-08/23-001/237, URBROJ: 251-13-10-24-10) pročelnika Andre Pavune od 11. rujna 2024. te u vezi s kojom je bila sazvana i održana tematska koordinacija s predsjednikom četvrti Donji grad, Robertom Faberom, 12. rujna 2024. je raspravljalo o inicijativi za postupkom izmjene područja i naziva Mjesnog odbora.

1. Vijeće Mjesnog odbora „Kralj Petar Svačić“ jednoglasno se izražava protiv inicijative za spajanjem Mjesnog odbora „Kralj Petar Svačić“ s drugim, susjednim mjesnim odborima. 

1. Ovaj zaključak se dostavlja Vijeću Gradske četvrti Donji grad na daljnje postupanje.
 

Ad 3. Odluka o izmjeni Poslovnika o radu Vijeća Mjesnog odbora „Kralj Petar Svačić“, donošenje

[bookmark: _Hlk178761859]Vijeće Mjesnog odbora „Kralj Petar Svačić“ nakon rasprave, jednoglasno donosi sljedeći 


ODLUKU
o izmjeni Poslovnika o radu Vijeća Mjesnog odbora „Kralj Petar Svačić“


Članak 1.

	U Poslovniku o radu Vijeća Mjesnog odbora „Kralj Petar Svačić“, donesenog na 25. sjednici, 20. travnja 2023., u članku 40. stavak 2. mijenja se i glasi:
	„Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice. 


Članak 2.

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.


OBRAZLOŽENJE 
Odluke o izmjeni Poslovnika o radu Vijeća Mjesnog odbora „Kralj Petar Svačić“
Na području Grada Zagreba osnivaju se gradske četvrti i mjesni odbori kao oblici mjesne samouprave putem kojih građani sudjeluju u odlučivanju o poslovima iz samoupravnog djelokruga i lokalnim poslovima koji neposredno i svakodnevno utječu na njihov život i rad.
Mjesni odbori imaju poslovnik, kojim u skladu sa zakonom, Statutom Grada Zagreba, Pravilima Mjesnog odbora, uređuju unutarnje ustrojstvo i način rada Vijeća, a osobito konstituiranje Vijeća, početak mandata i obnašanje dužnosti člana Vijeća, mirovanje i prestanak mandata člana Vijeća, izbor, razrješenje i pitanje povjerenja predsjedniku i potpredsjedniku Vijeća, prava i dužnosti predsjednika, potpredsjednika i članova Vijeća te način njihova ostvarivanja, postupak donošenja akata Vijeća, sjednica Vijeća, radna tijela Vijeća, javnost rada Vijeća, postupak promjene Poslovnika o radu Vijeća i obavljanje stručnih, administrativnih i drugih poslova za Vijeće.
Vijeće Mjesnog odbora „Kralj Petar Svačić“ donijelo je, na 25. sjednici, 20. travnja 2023. Poslovnik o radu Vijeća Mjesnog odbora „Kralj Petar Svačić“, koji je objavljen dana 28. travnja 2023. na oglasnoj ploči u sjedištu Mjesnog odbora i stupio na snagu osmoga dana od dana objave na oglasnoj ploči.
Gradski ured za unutarnju reviziju i kontrolu proveo je u prvom kvartalu 2024. godine reviziju rada službenika izvan radnog vremena, a što se odnosilo na rad službenika Područnih odsjeka Odjela za rad tijela mjesne samouprave kojima je u opisu poslova rad s tijelima mjesne samouprave. U okviru revizijskog izvješća izradio je tri preporuke, među kojima i preporuku da se izvrši izmjena Poslovnika o radu vijeća gradskih četvrti i vijeća mjesnih odbora na način da se propiše obveza da se pozivi za sjednice šalju najkasnije sedam dana prije sjednice te osigurati da su službenici koji trebaju prisustvovati sjednici pravovremeno, najmanje sedam dana prije sjednice, obaviješteni o datumu, satu početka i trajanju sjednice, što je sukladno Kolektivnom ugovoru i Zakonu o radu, budući da je kao najveća prepreka za sudjelovanje službenika na sjednicama, kao djelatnicima upravnog tijela nadležnog za poslove mjesne samouprave koji obavljaju stručne, administrativne, tehničke i druge poslove za Vijeće, prepoznat kratak rok za sazivanje sjednica. S obzirom da je trenutna obaveza u Poslovnicima o radu vijeća mjesnih odbora sazivanje svih sjednica najkasnije tri dana prije održavanja sjednice, bilo je potrebno uskladiti navedeni rok s važećim zakonskim propisima, odnosno na način da se poziv za sjednicu dostavlja članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice.
Slijedom iznijetog, izvršena je predmetna izmjena Poslovnika o radu Vijeća Mjesnog odbora „Kralj Petar Svačić“, na način da je Vijeće Mjesnog odbora „Kralj Petar Svačić“ donijelo, na 42. sjednici dana 23. rujna 2024. Odluku o izmjeni Poslovnika o radu Vijeća Mjesnog odbora „Kralj Petar Svačić“.
Člankom 28. stavkom 2. Poslovnika propisano je da Vijeće odlukom mijenja i dopunjuje Pravila Mjesnog odbora i Poslovnik o radu Vijeća.
Člankom 74. stavkom 4. Poslovnika propisano je da ako je promjena Poslovnika potrebna radi usklađenja sa zakonom, Statutom Grada Zagreba i gradskim odlukama, prijedlog za promjenu Poslovnika mogu dati gradonačelnik i/ili predsjednik Vijeća.
Člankom 76. stavkom 2. Poslovnika propisano je da ako se Poslovnik mijenja i dopunjuje radi usklađivanja sa zakonom, Statutom Grada Zagreba ili gradskim odlukama ne provodi se prethodna rasprava.
Sukladno navedenom, temeljem članka 99. stavka 1. točke 6. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21-pročišćeni tekst i 16/22) Vijeće Mjesnog odbora „Kralj Petar Svačić“ donijelo je na 42. sjednici 23. rujna 2024. Odluku o izmjeni Poslovnika o radu Vijeća Mjesnog odbora „Mimara“, kao u prilogu, a koja stupa na snagu osmoga dana od dana objave na oglasnoj ploči u sjedištu Mjesnog odbora.


Ad 4. Odluka o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska, donošenje zaključka

Vijeće Mjesnog odbora „Kralj Petar Svačić“ nakon rasprave, jednoglasno donosi sljedeći 

ZAKLJUČAK

o Nacrtu prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska


1. Vijeće Mjesnog odbora „Kralj Petar Svačić“ daje pozitivno mišljenje na Nacrt prijedloga Odluke o izmjeni Odluke o mjestima za trgovinu na malo izvan prodavaonica i tržnica na malo i mjestima za ugostiteljsku djelatnost izvan tržnica koje se obavljaju u kioscima i vanjskom izgledu kioska.

2. Vijeće predlaže da se na Trgu kralja Petra Svačića uvrsti mjesto za sladoledara i kestenjara.

3. [bookmark: _Hlk178768982]Ovaj se zaključak dostavlja Vijeću Gradske četvrti Donji grad na daljnje postupanje.


Ad 5. Pitanja, prijedlozi i obavijesti

Pitanja i prijedloga nije bilo. 

Sjednica je završila u 09.30 sati.
Zapisnik je vodila Ana-Marija Huzjan.

KLASA: 024-08/24-003/1914
URBROJ: 251-13-11-1/003/24-2
Zagreb, 23. rujna 2024.


Predsjednica
Vijeća Mjesnog odbora
„Kralj Petar Svačić“


[bookmark: _GoBack]Ana-Marija Huzjan, v.r.

